Քեթի Դորես

Քեթրին Ջեյն Դորես (անգլ.՝ Katherine Jane Doores, ), բրիտանացի  կենսաքիմիկոս, ով Լոնդոնի Թագավորական քոլեջի իմունոլոգիայի և մանրէաբանության դպրոցում ավագ դասախոս է։ COVID-19 համավարակի ընթացքում Դորեսը ուսումնասիրել է հակամարմինների առկայության մակարդակը արյան մեջ կորոնավիրուսային հիվանդություն ունեցողների  շրջանում։


== Երիտասարդական շրջան և կրթություն ==
Դորեսը ծնվել է  Միացյալ Թագավորությունում։ 2003 թվականին Օքսֆորդի համալսարանում  ստացել է քիմիայի մագիստրոսի աստիճան։  2008 թվականին Օքսֆորդի համալսարանում պաշտպանել է  գիտությունների  թեկնածուի աստիճան օրգանական քիմիայի բնագավառում։  Գիտական ղեկավարն է եղել Բեն Գ. Դեվիսը։ 2013 թվականին Սքրիպսի հետազոտական ինստիտուտի Իմունոլոգիայի և մանրէաբանության բաժնում ավարտել է հետդոկտորական աշխատանքը, Լա Հոյա, Կալիֆոռնիա։


== Հետազոտություններ և աշխատանք ==
Երբ Դորեսը Օքսֆորդում գիտական աստիճան ունեցող ուսանող էր, պրոֆեսոր Դեվիսի լաբորատորիայում ուսումնասիրում էր գլիկոիմունոլոգիան։ Գլիկոիմունոլոգիան զարգացող հետազոտական ոլորտ է,որը  ուսումնասիրում է, թե ինչպես են իմունային պրոցեսներին մասնակցում  նաև ածխաջրերը։ Սքրիպտի հետազոտական ինստիտուտում  հետդոկտորական աշխատանքում Դորեսը ուսումնասիրել  է   ՄԻԱՎ-ը և նրա  ընդհանուր չեզոքացնող հակամարմինների  գլիկոբիոլոգիան։ Սկրիպսում Դորեսը աշխատում էր Դենիս Բարտոնի հետ,որտեղ ուսումնասիրում էր «ծաղկի նման» ՄԻԱՎ-ի  սպիտակուցային թաղանթը։ Այս թաղանթի օգնությամբ վիրուսը թափանցում է  թիրախ բջիջներ  և պաշտպանում է վիրուսը չեզոքացնող  հակամարմիններից (գլիկաներից) ։  Հետազոտելով այս սպիտակուցային թաղանթը՝ Դորեսը ուզում   էր  հստակեցնել այն մասերը, որոնք մասնակցում են  հարուցող գործընթացին։  Չեզոքացնելով այդպիսի  հատվածները` Դորեսը հույս ուներ  կանխել ՄԻԱՎ վարակը։
2013-2017 թվականներին Լոնդոնի Թագավորական քոլեջում դասավանդել է ինֆեկցիոն հիվանդությունների ամբիոնում։ Դորեսին շնորհվել է բժշկական հետազոտությունների խորհրդի կրթաթոշակ ՝ Թագավորական քոլեջում սեփական լաբորատորիան ստեղծելու համար։ 2017 թվականին դարձել է մոլեկուլային կենսաբանության եվրոպական կազմակերպության երիտասարդ գիտնական։ Իսկ 2017թվականին Լոնդոնի Թագավորական քոլեջում ինֆեկցիոն հիվանդությունների ֆակուլտետում արդեն ավագ  դասախոս դարձավ։
Շատ վիրուսային   հարուցիչներ ունեն  ածխաջրային թաղանթ։ Դորեսը հետազոտեց այս ածխաջրերի ազդեցությունը տիրոջ օրգանիզմում։ Նա հույս ուներ,որ հասկանալով այս ածխաջրերի դերը,հնարավոր կլինի մշակել   նոր թերապևտիկ ռազմավարություններ և ստեղծել   պատվաստանյութեր։ Նոր բուժման մեթոդներ գտնելու հետ մեկտեղ, Դորեսին հետաքրքրում էր, թե ինչպես է օրգանիզմը ճանաչում ախտածիններին  ածխաջրածնային  հակամարմինների  օգնությամբ։   Նրա հետազոտման առարկան է եղել հիմնականում ՄԻԱՎ-1-ի  ածխաջրային անտիգենները։ ՄԻԱՎ-1-ի   գլիկոպրոտեիդային թաղանթում (GP120) կան N-կապող գլիկաններ(N-linked-glycans).  Այս գլիկանները  թիրախ են ընդհանուր չեզոքացնող հակամարմինների և Դորեսը ուսումնասիրում է այդ հակամարմինների զարգացումը կենդանի օրգանիզմում։ Սա կխթանի նոր պատվաստանյութերի ստեղծմանը,որոնք նպաստում  են հակամարմինների առաջացացմանը և  պաշտպանում պաթոգեն մանրէներից։
COVID-19 համավարակի ընթացքում  Դորեսը ուսումնասիրել է հակամարմինների  մակարդակը արյան մեջ, կորոնավիրուսով հիվանդացած պացիենտների  շրջանում Գայի և Սուրբ Թոմասի հիմնադրամում  (անգլ -Guy's and St Thomas'NHS Foundation Trust):   Նրա հետազոտությունը ցույց տվեց, որ չնայած  կորոնավիրուսային հիվանդությամբ հիվանդների 60% - ի մոտ առաջացավ արագ իմունային պատասխան, նրանցից միայն 17% - ի մոտ պահպանվեց այն երեք ամիս անց։  Որոշ դեպքերում  հիվանդների մոտ ամբողջովին չեզոքացել է  հակամարմինների ազդեցութնունը։  Այս արդյունքներից  կարող ենք եզրակացնել,որ կորոնավիրուսային հիվանդության նկատմամբ օրգանիզմը չունի կայուն  իմունիտետ  և մարդիկ կարող են նորից վարակվել  վարակի երկրորդ ալիքի ժամանակ։


== Ընտրված հրապարակումներ ==
Doores Katie J. (2007)։ Novel Methods for the Synthesis of Glycoimmunological Probes (PhD)։ University of Oxford. Mathematical and Physical Sciences Division։ OCLC 232193273 
Doores K. J., Bonomelli C., Harvey D. J., Vasiljevic S., Dwek R. A., Burton D. R., Crispin M., Scanlan C. N. (19 July 2010)։ «Envelope glycans of immunodeficiency virions are almost entirely oligomannose antigens»։ Proceedings of the National Academy of Sciences 107 (31): 13800–13805։ PMC 2922250։ PMID 20643940։ doi:10.1073/PNAS.1006498107   Կաղապար:Wikidata+icon
Doores Katie J., Burton Dennis R. (15 October 2010)։ «Variable Loop Glycan Dependency of the Broad and Potent HIV-1-Neutralizing Antibodies PG9 and PG16»։ Journal of Virology 84 (20): 10510–10521։ PMC 2950566։ PMID 20686044։ doi:10.1128/JVI.00552-10։ Արխիվացված է օրիգինալից 18 July 2020-ին։ Վերցված է 6 September 2020   Կաղապար:Wikidata+icon
Pejchal R., Doores K. J., Walker L. M., Khayat R., Huang P.-S., Wang S.-K., Stanfield R. L., Julien J.-P., Ramos A., Crispin M., Depetris R., Katpally U., Marozsan A., Cupo A., Maloveste S., Liu Y., McBride R., Ito Y., Sanders R. W., Ogohara C., Paulson J. C., Feizi T., Scanlan C. N., Wong C.-H., Moore J. P., Olson W. C., Ward A. B., Poignard P., Schief W. R., Burton D. R., Wilson I. A. (13 October 2011)։ «A Potent and Broad Neutralizing Antibody Recognizes and Penetrates the HIV Glycan Shield»։ Science 334 (6059): 1097–1103։ PMC 3280215։ PMID 21998254։ doi:10.1126/SCIENCE.1213256  Կաղապար:Wikidata+icon
Walker Laura M., Huber Michael, Doores Katie J., Falkowska Emilia, Pejchal Robert, Julien Jean-Philippe, Wang Sheng-Kai, Ramos Alejandra, Chan-Hui Po-Ying, Moyle Matthew, Mitcham Jennifer L., Hammond Phillip W., Olsen Ole A., Phung Pham, Fling Steven, Wong Chi-Huey, Phogat Sanjay, Wrin Terri, Simek Melissa D., Principal Investigators Protocol G., Koff Wayne C., Wilson Ian A., Burton Dennis R., Poignard Pascal (22 September 2011)։ «Broad neutralization coverage of HIV by multiple highly potent antibodies»։ Nature 477 (7365): 466–470։ PMC 3393110։ PMID 21849977։ doi:10.1038/NATURE10373  Կաղապար:Wikidata+icon
Sok D., Doores K. J., Briney B., Le K. M., Saye-Francisco K. L., Ramos A., Kulp D. W., Julien J.-P., Menis S., Wickramasinghe L., Seaman M. S., Schief W. R., Wilson I. A., Poignard P., Burton D. R. (14 May 2014)։ «Promiscuous Glycan Site Recognition by Antibodies to the High-Mannose Patch of gp120 Broadens Neutralization of HIV»։ Science Translational Medicine 6 (236): 236ra63–236ra63։ PMC 4095976։ PMID 24828077։ doi:10.1126/SCITRANSLMED.3008104։ Արխիվացված է օրիգինալից 21 September 2020-ին։ Վերցված է 6 September 2020  Կաղապար:Wikidata+icon
Seabright Gemma E., Doores Katie J., Burton Dennis R., Crispin Max (May 2019)։ «Protein and Glycan Mimicry in HIV Vaccine Design»։ Journal of Molecular Biology 431 (12): 2223–2247։ PMC 6556556 ։ PMID 31028779 ։ doi:10.1016/J.JMB.2019.04.016  Կաղապար:Wikidata+icon
Avanzato Victoria A., Oguntuyo Kasopefoluwa Y., Escalera-Zamudio Marina, Gutierrez Bernardo, Golden Michael, Kosakovsky Pond Sergei L., Pryce Rhys, Walter Thomas S., Seow Jeffrey, Doores Katie J., Pybus Oliver G., Munster Vincent J., Lee Benhur, Bowden Thomas A. (10 December 2019)։ «A structural basis for antibody-mediated neutralization of Nipah virus reveals a site of vulnerability at the fusion glycoprotein apex»։ Proceedings of the National Academy of Sciences 116 (50): 25057–25067։ PMC 6911215 ։ PMID 31767754 ։ doi:10.1073/PNAS.1912503116   Կաղապար:Wikidata+icon
Seow Jeffrey, Graham Carl, Merrick Blair, Acors Sam, Steel Kathryn J.A., Hemmings Oliver, O'Bryne Aoife, Kouphou Neophytos, Pickering Suzanne, Galao Rui, Betancor Gilberto, Wilson Harry D, Signell Adrian W, Winstone Helena, Kerridge Claire, Temperton Nigel, Snell Luke, Bisnauthsing Karen, Moore Amelia, Green Adrian, Martinez Lauren, Stokes Brielle, Honey Johanna, Izquierdo-Barras Alba, Arbane Gill, Patel Amita, OConnell Lorcan, O Hara Geraldine, MacMahon Eithne, Douthwaite Sam, Nebbia Gaia, Batra Rahul, Martinez-Nunez Rocio, Edgeworth Jonathan D., Neil Stuart J.D., Malim Michael H., Doores Katie (11 July 2020)։ «Longitudinal evaluation and decline of antibody responses in SARS-CoV-2 infection»։ medRxiv (preprint)։ doi:10.1101/2020.07.09.20148429 


== Ծանոթագրություններ ==


== Արտաքին հղումներ ==
Katie Doores at King's College London
The Doores Lab